**Մարզպետի տեղակալ Լևոն Սարգսյանը ելույթ է ունեցել Դիլիջանի թիվ 2 մանկապարտեզի հանդիսությանը 08.07.2016թ.**

Հուլիսի 8-ին Դիլիջանի թիվ 2 մանկապարտեզում հրաժեշտի հանդիսություն էր: Սիրելի մանկապարտեզին հրաժեշտ տվեցին ավագ նախադպրոցական խմբի 26 փոքրիկներ, ում համար այս տարվա սեպտեմբերի 1-ից կսկսվի կյանքի մի նոր շրջափուլ` դպրոցական կյանքի շրջանը: Միջոցառմանը ներկա էր և ելույթ ունեցավ Տավուշի մարզպետի տեղակալ Լևոն Սարգսյանը: Նա մարզպետ Հովիկ Աբովյանի և անձամբ իր անունից շնորհավորեց մանկապարտեզի կոլեկտիվին, տնօրեն Գրետա Աթաբեկյանին` ևս մի սերունդ նոր կրթական աշխարհ ճանապարհելու կապակցությամբ, իր ջերմ մաղթանքը հղեց փոքրիկներին` մաղթելով նրանց կանաչ ու լուսավոր ճանապարհ: Լ. Սարգսյանը նաև շեշտեց, որ միջոցառումը նաև փորձի փոխանակման մի հիանալի առիթ է ներկա գտնվող մանկապարտեզների տնօրենների համար: